open-index/open-wikipedia-markdown huggingface dataset:
2022 தில்லி தீ விபத்து

**2022 தில்லி தீ விபத்து** (*2022 Delhi fire*)  மே 13  ஆம் தேதியன்று  இந்தியாவின் தில்லி நகரத்திலுள்ள முந்கா பகுதியில் உள்ள நான்கு மாடி அலுவலகம் மற்றும் வணிக கட்டிடத்தின் முதல் மாடியில் ஏற்பட்ட தீ விபத்தை குறிக்கிறது. இவ்விபத்தில் 27 பேர் கொல்லப்பட்டனர். 40 பேர் காயமடைந்தனர். குறைந்தது 50 பேர் மீட்கப்பட்டனர். தீ விபத்து மின்கசிவு காரணமாக ஏற்பட்டதாக நம்பப்படுகிறது .

கட்டடத்திற்கு தீயணைப்புத் துறையிடமிருந்து அனுமதி வழங்கப்பட்டிருக்கவில்லை.  மேலும் அங்கு தீயணைப்பு கருவிகள் பொருத்தப்படவில்லை. தில்லி காவல்துறை தீ விபத்தை குற்றவியல் கொலை மற்றும் குற்றவியல் சதி என்ற பிரிவுகளின் கீழ் பதிவு செய்தது. மூடிய-மின்சுற்று தொலைக்காட்சி புகைப்படக் கருவிகள் தயாரிக்கும் நிறுவனமான கோஃப் இம்பெக்சு பிரைவேட் லிமிடெட்டு நிறுவனத்திற்கு சொந்தமான இரண்டு சகோதரர்களை அவர்கள் கைது செய்தனர். இந்த  அலுவலகத்தில்தான்  தீ விபத்து ஏற்பட்டதாக நம்பப்படுகிறது.

தீயணைப்பு வீரர்கள் தாமதமாக சம்பவ இடத்திற்கு வந்ததாகக் கூறப்பட்டாலும், பாரந்தூக்கி ஓட்டுநர்  50 எண்ணிக்கைக்கும் மேற்பட்டவர்களை தீயிலிருந்து காப்பாற்றினார். அந்த ஓட்டுநரின்  கூற்றுப்படி, தீயணைப்பு சேவை சம்பவ இடத்திற்கு வர ஒன்றரை மணி நேரத்திற்கும் மேலாக எடுத்தது.

## மேற்கோள்கள்


பகுப்பு:2022 நிகழ்வுகள்
பகுப்பு:தீ விபத்துகள்
பகுப்பு:தில்லியின் வரலாறு
ஐதராபாத்து குளோரோபார்ம் ஆணையம்

**ஐதராபாத்து குளோரோபார்ம் ஆணையம்** (*Hyderabad Chloroform Commission*) ஐதராபாத்தில்  அப்போதைய ஐதராபாத்து மாநில ஆட்சியாளர் மீர் மகபூப் அலி கான் நியமித்தார். முதல் குளோரோபார்ம் ஆணையம் 1888 ஆம் ஆண்டு கூடியது. மனிதர்களில் குளோரோபார்மைப் பயன்படுத்தும்போது வலியற்ற அறுவை சிகிச்சைகளை அனுமதிக்க அதன் நச்சுத்தன்மையை மதிப்பிடுவதற்காக இந்த ஆணையம் அப்போது கூடியது. இரண்டாவது ஆணையக் கூட்டம் 1889 ஆம் ஆண்டு உருவாக்கப்பட்டது. இதனால் மருத்துவத் துறையில் குளோரோபார்மைப் பயன்படுத்திய முதல் மாநிலம் ஐதராபாத்து ஆனது.

பிரபல இசுக்காட்டிய அறுவை சிகிச்சை நிபுணரும், ஐதராபாத்தில் உள்ள சிறப்பு அறுவை சிகிச்சை நிபுணருமான மருத்துவர் எட்வர்ட்டு லாரி, பாதுகாப்பான மற்றும் வலியற்ற அறுவை சிகிச்சைகளை அனுமதிப்பதாகக் கூறும் ஒரு நுட்பத்தை முன்னோடியாகக் கொண்டார். மருத்துவர் லாரியின்  வேண்டுகோளின் பேரில் அவரது நுட்பத்தை மதிப்பிடுவதற்காக அமைக்கப்பட்டதுதான் முதல் ஆணையம். ஆணையத்தின் கண்டுபிடிப்புகள் 1890 ஆம் ஆண்டில் வாராந்திர மருத்துவ செய்தி இதழான தி லான்செட்டில் வெளியிடப்பட்டன. 1891 ஆம் ஆண்டில் ஐதராபாத்து குளோரோபார்ம் ஆணையத்தின் அறிக்கை என்ற புத்தகம் நிசாம் அரசாங்கத்தால் வெளியிடப்பட்டது.

1988 ஆம் ஆண்டில், உசுமானியா பொது மருத்துவமனை ஐதராபாத்து குளோரோபார்ம் ஆணையத்தின்  நூற்றாண்டு விழாவைக் கொண்டாடியது.

## மேற்கோள்கள்

பகுப்பு:1888
பகுப்பு:இந்திய வரலாறு
பகுப்பு:ஐதராபாத் இராச்சியம்
பகுப்பு:மயக்க மருந்துகள்
அகர்பால்

**அகர்பால்** (*Aharbal*) என்பது இந்தியாவின் ஒன்றியப் பகுதியான சம்மு காசுமீரிலுள்ளர் காஷ்மீர் பள்ளத்தாக்கின் தென்மேற்குப் பகுதியில், கோடைகாலத் தலைநகரான சிறிநகரின் தெற்கே  அமைந்துள்ள ஒரு மலை வாழிடமாகும். இங்குள்ள அகர்பால் அருவி காஷ்மீரின் நயாகரா அருவி என்றும் அழைக்கப்படுகிறது. 

## புவியியல்

அகர்பால், சம்மு காஷ்மீரின் குல்காம் மாவட்டத்தின் நூராபாத் பகுதியில் அமைந்துள்ளது. இது ஜீலம் ஆறின் துணை ஆறான வேசா ஆற்றில், பீர் பாஞ்சால் மலைத்தொடருக்குள் பைன் மற்றும் பிர் மரங்களால் சூழப்பட்ட ஒரு அல்பைன் தூந்திரப் பகுதியாக அமைந்துள்ளது. இது கடல் மட்டத்திலிருந்து 2266 மீட்டர் உயரத்தில் அமைந்துள்ளது.

## அகர்பால் அருவி
alt=Niagara Falls|வலது|thumb| அகர்பால் அருவியின் ஒரு காட்சி
அகர்பால் அருவியில் வேசா ஆறு கிரானைட் பாறைகளின் குறுகிய பள்ளத்தாக்கு வழியாக 25 மீட்டர் மற்றும் 7 மீட்டர் உயரத்திலிருந்து சத்தத்துடன் விழுகிறது. இதில் விழும் நீரின் அளவு காரணமாக இந்த அருவி, காஷ்மீரின் நயாகரா அருவி என்றும் அழைக்கப்படுகிறது. அருவிக்கு செல்லும் பாதை வழுக்கலாக இருப்பதால் கம்பி வேலி அமைக்கப்பட்டு பாதுகாக்கப்பட்ட்டுள்ளது.   

## அணுகல்
குல்காம் மாவட்டத்தின் நூராபாத் துணைப் பிரிவில் அகர்பால் அருவி அமைந்துள்ளது. சிறிநகரிலிருந்து சோபியான் வழியாக எளிதாக அணுகலாம். சிறிநகரையும் பூஞ்சையும் இணைக்கும் முகலாய சாலையிலிருந்து 8 கி.மீ தொலைவில் உள்ளது. புல்வாமா மற்றும் சோபியான் வழியாக தானுந்து அல்லது பேருந்தில் செல்லும் 75 கி.மீ பயணத்திற்கு 3 மணி நேரத்திற்கும் குறைவான நேரமே ஆகும். குல்காம் - நெகாமா-டிஹெச் போரா - கேபி போரா - மான்ஸ்காம்-வட்டூ-அகர்பால் வழியாக ஒரு மாற்று பாதை அகர்பாலுக்கு செல்கிறது. இது குல்காம் மாவட்டத்திலிருந்து 22 கி.மீ தொலைவில் உள்ளது. ஜவகர் தேசியச் சுரங்கப்பாதையைக் கடந்த பிறகு காஷ்மீர் பள்ளத்தாக்கில் நுழையும் முதல் மாவட்டம் ஆகும். கிழக்கில் 44 கி.மீ தொலைவில் உள்ள அனந்த்நாக் தொடருந்து நிலையம் அருகிலுள்ள தொடருந்து நிலையம் ஆகும். 

## இதனையும் காண்க
* சிரன்பால்
* தால் ஏரி
* வேசா ஆறு
* சோன்மார்க்
* குல்மார்க்
* பகல்கம்
* கோகர்நாக்
* முகலாயச் சாலை
* சிறீநகர் வானூர்தி நிலையம்
* மார்தாண்ட சூரியன் கோயில்
* ஜம்மு-பாரமுல்லா இருப்புப் பாதை

## மேற்கோள்கள்

## வெளி இணைப்புகள்

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:ஜம்மு காஷ்மீர்
பகுப்பு:மலை வாழிடங்கள்
குமார்கஞ்ச் சட்டமன்றத் தொகுதி

**குமார்கஞ்ச் சட்டமன்றத் தொகுதி** (Kumarganj Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு தினஜ்பூர் மாவட்டத்தில் அமைந்துள்ளது. குமார்கஞ்ச், பாலூர்காட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
அயர்லாந்து ஓரினச்சேர்க்கை மருத்துவர்கள்

**அயர்லாந்து ஓரினச்சேர்க்கை மருத்துவர்கள்**  (*Gay Doctors Ireland*) என்பது அயர்லாந்தில் உள்ள நம்பி, நங்கை, ஈரர், மற்றும் திருனர் மருத்துவர்கள் மற்றும் மருத்துவ மாணவர்களின் அமைப்பாகும். 2010 ஆம் ஆண்டு அயர்லாந்து நாட்டின் டப்ளின் நகரத்தில் கோனார் மலோன் என்பவரால் அயர்லாந்தின் முதல் நம்பி, நங்கை, ஈரர், மற்றும் திருனர் மருத்துவர்களுக்கான சங்கமாக நிறுவப்பட்டது. 

## செயல்பாடுகள்
நம்பி, நங்கை, ஈரர், மற்றும் திருனர் மருத்துவர்கள் மற்றும் மருத்துவ மாணவர்களுக்கு கல்வி, தொழில்முறை மற்றும் சமூக ஆதரவு வலையமைப்பை வழங்குவதற்காக அயர்லாந்து ஓரினச்சேர்க்கை மருத்துவர்கள் அமைப்பு உருவாக்கப்பட்டது. குழுவின் தொடக்க வருடாந்திர பொதுக் கூட்டத்தில் ஆர்வார்டு பல்கலைக்கழகத்தின் மருத்துவர் இயெசி எக்ரென்ஃபெல்ட்டு கலந்து கொண்டார்.

ஓரினச்சேர்க்கையாளர்கள் இரத்த தானம் செய்வதற்கு ஐரிசு இரத்தமாற்ற சேவை சர்ச்சைக்குரிய தடையை விதித்தது இந்தக் குழுவால் பேசப்பட்ட பிரச்சினைகளில் ஒன்றாக அமைந்தது. இத்தகைய கொள்கைகள் ஓரினச்சேர்க்கையாளர்களை களங்கப்படுத்துவதாகவும், அரசாங்கத்தால் வழங்கப்படும் ஓரினச்சேர்க்கை வெறுப்பின் ஒரு வடிவமாகவும் இருப்பதாகவும் அயர்லாந்து ஓரினச்சேர்க்கை மருத்துவர்கள் அமைப்பு வாதிட்டது.  திருநங்கை நோயாளிகளுக்கு அறுவை சிகிச்சையை மறுத்த துணை பிரையன் வால்சின் முயற்சிகளையும் இவ்வமைப்பு 2011 ஆம் ஆண்டு செப்டம்பர் மாதத்தில் விமர்சித்தது.

2011 ஆம் ஆண்டு ஏப்ரல் மாதத்தில் அயர்லாந்து ஓரினச்சேர்க்கை மருத்துவர்கள் அமைப்பு மருத்துவ மாணவர்களுக்கான வருடாந்திர நம்பி, நங்கை, ஈரர், மற்றும் திருனர் சுகாதார ஆராய்ச்சி உதவித்தொகையை அறிவித்தது. இத்தகைய உதவித் தொகை அயர்லாந்தில் வழங்கப்படுவது இதுவே முதல் முறையாகும். அயர்லாந்தில் இளங்கலை மருத்துவ மாணவர்கள் நம்பி, நங்கை, ஈரர், மற்றும் திருனர் மருத்துவர்களின் ஆரோக்கியத்தை மையமாகக் கொண்ட கோடைகால ஆராய்ச்சி திட்டத்தை மேற்கொள்ள நிதியுதவி செய்வது இதன் நோக்கமாகும்.

## மேற்கோள்கள்

## வெளி இணைப்புகள்
* 
பகுப்பு:அயர்லாந்து
பகுப்பு:அமைப்புகள்
சிரன்பால்

**சிரன்பால்** (*Chiranbal*)  இந்தியாவின் ஒன்றியப் பகுதியான சம்மு காசுமீரின் குல்காம் மாவட்டத்திலுள்ள ஓர் சுற்றுலாத் தலமாகவும், புல்வெளிப் பிரதேசமாகவும், மலையேற்றப் பகுதியாகவும் உள்ளது. இது அகர்பாலிலிருந்து 43 கி.மீ தொலைவிலும், சிறிநகரிலிருந்து 75 கி.மீ தொலைவிலும் அமைந்துள்ளது.

காஷ்மீரின் மிகப்பெரிய துணை-அல்பைன் புல்வெளிகளில் ஒன்றான சிரன்பால், பிரம்ம சக்லி மலையின் பனி மூடிய சிகரங்கள் மரகத புல்வெளி மற்றும் பைன் காடுகளால் சூழப்பட்ட ஒரு பரந்த பகுதியைக் கண்டும் காணாத ஒரு நிலப்பரப்பை வழங்குகிறது. இதன் வழியாக ஜஜினார் ஆறு பாய்கிறது. இந்தப் புல்வெளி ஹேர் (மேல்) சிரன்பால் மற்றும் பான் (கீழ்) எனப் பெயரிடப்பட்ட இரட்டை மேய்ச்சல் நிலங்களைக் கொண்டுள்ளது. சினார்பல் புல்வெளியின் உயரமான புல்வெளியில் அமைந்துள்ள பான் சிரான்பால், பெரிய அளவிலான புல்வெளிகளைக் கொண்டுள்ளது.    

## மேற்கோள்கள்

பகுப்பு:ஜம்மு காஷ்மீர்
பெர்சவல்

**பெர்சவல்** (*Pherzawl*), வடகிழக்கு இந்தியாவின் மணிப்பூர் மாநிலத்தின் தென்மேற்கில் உள்ள பெர்சவல் மாவட்டத்தின் நிர்வாகத் தலைமையிடம் ஆகும். இது மாநிலத் தலைநகரான இம்பால் நகரத்திற்கு தென்மேற்கே 240.3 கிலோமீட்டர் தொலைவில் உள்ளது. 
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 289 குடியிருப்புகள்  கொண்ட பெர்சவல் கிராமத்தின் மக்கள் தொகை  1558 ஆகும். அதில் 818 ஆண்கள் மற்றும் 740 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  15.34% வீதம் உள்ளனர்.  பாலின விகிதம் 1000 ஆண்களுக்கு 867 பெண்கள் வீதம் உள்ளனர். சராசரி எழுத்தறிவு  85.75% ஆக  உள்ளது. இதன் மக்கள் தொகையில் பட்டியல் பழங்குடிகள் 1,543 பேர்  உள்ளனர்
## மேற்கோள்கள்

பகுப்பு:மணிப்பூர் மாநிலத்திலுள்ள ஊர்களும் நகரங்களும்
நோனி, மணிப்பூர்

**நோனி** (*Noney*), வடகிழக்கு இந்தியாவின் மணிப்பூர் மாநிலத்தில் உள்ள நோனி மாவட்டத்தின் நிர்வாகத் தலைமையிடம் ஆகும். இது மாநிலத் தலைநகரான இம்பால் நகரத்திற்கு மேற்கே 63.7 கிலோமீட்டர் தொலைவில் உள்ளது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 635 குடியிருப்புகள்  கொண்ட  நோனி கிராம ஊராட்சியின் மக்கள் தொகை 3854 ஆகும். அதில் 2140 ஆண்கள் மற்றும் 1714 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.83% வீதம் உள்ளனர்.பாலின விகிதம் 1000 ஆண்களுக்கு  801 பெண்கள் வீதம் உள்ளனர். சராசரி எழுத்தறிவு 86.90% ஆக  உள்ளது. இதன் மக்கள் தொகையில் ரொங்மொய் நாகா பழங்குடிகள் (Rongmei Naga people) 2,339 ஆக உள்ளனர்.
## மேற்கோள்கள்

பகுப்பு:மணிப்பூர் மாநிலத்திலுள்ள ஊர்களும் நகரங்களும்
அர்னாசு சட்டமன்றத் தொகுதி

**அர்னாசு சட்டமன்றத் தொகுதி** (*Arnas Assembly constituency*) என்பது இந்திய மாநிலமான சம்மு-காசுமீரில் முன்னர் செயல்பாட்டில் இருந்த ஒரு சட்டமன்றத் தொகுதியாகும்.

## சட்டப்பேரவை உறுப்பினர்கள்

## தேர்தல் முடிவுகள்

### சட்டப்பேரவைத் தேர்தல் 1962

## மேலும் காண்க

* கூல் அர்னாஸ் சட்டமன்றத் தொகுதி

## மேற்கோள்கள்
பிரீவ்சுடெரைட்டு

**பிரீவ்சுடெரைட்டு** (*Brewsterite*) (Sr,Ba)2Al4Si12O32•10H2OO என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.

பன்னாட்டு கனிமவியல் சங்கம் பிரீவ்சுடெரைட்டு கனிமத்தை Brwஎன்ற குறியீட்டால் அடையாளப்படுத்துகிறது.

சியோலைட்டு குழுவின் டெக்டோசிலிகேட் தாதுக்களின் தொடரின் பெயர் பிரீவ்சுடெரைட்டு எனப்படுகிறது. 1997 ஆம் ஆண்டுக்கு முன்பு, பிரீவ்சுடெரைட்டு ஒரு கனிம இனமாக அங்கீகரிக்கப்பட்டது. ஆனால் 1997 ஆம் ஆண்டில் பன்னாட்டு கனிமவியல் சங்கத்தால் மறுவகைப்படுத்தப்பட்டது. ஒரு கனிமத் தொடரின் பெயராக மாற்றப்பட்டது. கனிம இனங்கள் பிரீவ்சுடெரைட்டு-Sr மற்றும் பிரீவ்சுடெரைட்டு-Ba என பெயரிடப்பட்டன. இவற்றில் மிகவும் பொதுவானது பிரீவ்சுடெரைட்டு-Sr ஆகும். இது ஒரு நீரேற்ற இசுட்ரோன்சியம் மற்றும் அலுமினிய சிலிக்கேட்டு ஆகும்.  ((Sr,Ba)2Al4Si12O32·10H2O.) இசுட்ரோன்சியத்தின்  ஒரு பகுதியை மாற்றும் போது சிறிய அளவிலான பேரியம் பொதுவாகக் காணப்படுகிறது. பொருத்தமான இனத்தின் பெயர் ஆதிக்கம் செலுத்தும் தனிமத்தைப் பொறுத்து அமைகிறது. இரண்டு இனங்களும் பார்வைக்கு வேறுபடுத்த முடியாதவை. மேலும் சோதனை செய்யப்படாத போதெல்லாம் தொடர் பெயர் பிரீவ்சுடெரைட்டு என்றே இன்னும் பயன்படுத்தப்படுகிறது.

பிரீவ்சுடெரைட்டு கனிமம் பொதுவாக ஒற்றைச் சாய்வு கொண்டதாகக் கருதப்படுகிறது. இருப்பினும் ஒளியியல் ஆய்வுகள் இது முச்சாய்வுப் படிகமாக இருக்கலாம் என்று பரிந்துரைத்துள்ளன. மேலும் இக்கனிமம் ஒரு சரியான பிளவுத் தளத்தைக் கொண்டுள்ளது. வெள்ளை, மஞ்சள்-வெள்ளை அல்லது சாம்பல் நிறத்தில் இக்கனிமம் காணப்படுகிறது. மோவின் கடினத்தன்மை 5 ஆக அறியப்படுகிறது. பிரீவ்சுடெரைட்டு கனிமத்தின் வழியாக ஒளி ஊடுருவும். படிகங்கள் பட்டகத்தன்மை கொண்டுள்ளன.  பிரீவ்சுடெரைட்டு இயூலாண்டைட்டுடன் சம உருவத்தை கொண்டுள்ளது. 

1822 ஆம் ஆண்டில் இக்கனிமத்தை விவரித்த சர் டேவிட் பிரீவ்சுடெர் என்பவர் நினைவாக (1781–1868) பெயரிடப்பட்டது. கனிமத் தொடரும் பிரீவ்சுடெரைட்டு--Sr வகையும் இசுக்காட்லாந்தின் ஆர்கில்லில் உள்ள இசுட்ரோண்டியனில் கிடைத்தன. 

பிரீவ்சுடெரைட்டு பாசால்ட்டு போன்ற எரிமலைப் பாறைகளில் காணப்படும் ஒரு நீர்வெப்ப கனிமமாகும். அண்ட்ரிம் மாகாணத்தில் சாம்பல் நிற படிகங்கள் காணப்படுகின்றன. இது ஆர்கில்சையரில் உள்ள இசுட்ரோண்டியனில் உள்ள ஈயச் சுரங்கங்களில் ஆர்மோடோம் கனிமத்துடன் சேர்ந்து காணப்படுகிறது.

## மேற்கோள்கள்

## வெளி இணைப்புகள்
*structure type BRE

பகுப்பு:சியோலைட்டுகள்
பகுப்பு:ஒற்றைச்சரிவச்சுக் கனிமங்கள்
பகுப்பு:கனிமங்கள்
கேலிக்சு

**கேலிக்சு** (*Calyx*) என்பது குப்பி போன்ற பகுதி அல்லது கட்டமைப்புகளுக்கு விலங்கு உடற்கூறியல் பயன்படுத்தப்படும் ஒரு சொல்.

## சொற்பிறப்பியல்
இலத்தீன் மொழியிலிருந்து கேலிக்சு (*calyx*)(பண்டைய கிரேக்க κάλύξ, மொட்டு வழக்கு, உமி") என்ற சொல் பெறப்பட்டுள்ளது.

## [[கடற்காஞ்சொறி]]
சில மென்மையான பவளப்பாறைகளின் (*காலிக்சு* என்றும் அழைக்கப்படுகிறது) பாலிப்பின் மேல் தலையுணர் நீட்சிப் பகுதியின் அடித்தளப் பகுதியைக் கொண்ட 

## என்டோப்ரோக்டா
என்டோபிராக்டாவின் ஓர் உடல் பகுதி. இதிலிருந்து உணர் நீட்சிகள் எழுகின்றன. வாயும் ஆசனவாயும் இங்கு அமைந்துள்ளன.

## முட்தோலிகள்
உடல் வட்டு என்பது தோலால் மூடப்பட்டிருக்கும். இதில் கால்சிய தகடுகள் (கிரினாய்டுகள் மற்றும் ஓபியூராய்டுகளில் உடலின் முக்கிய பகுதியான உள்ளுறுப்பு பகுதி) உள்ளன.

## மனிதன்
சிறுநீரகத்தில் ஒரு சிறிய காலக்சு, இரண்டு அல்லது மூன்று சிறிய காலிக்சுகளின் தொகுப்பு ஒரு பெரிய காலக்சாக காணப்படும். பாலூட்டி கேட்புலத்தொகுதியில் மத்திய நரம்பு மண்டலத்தில் குறிப்பாகப் பெரிய நரம்பிணைப்பு, கேலிக்சு கெல்டு எனப்படும். எச். கெல்டு தனது கட்டுரையான Die centrale Gehörleitung-இல் 1893-இல் கேலிக்சு கெல்டு என  இதன் மலர்-இதழ் போன்ற வடிவம் காரணமாகப் பெயரிட்டார்.

## பூச்சிகள்
ஆண் பூச்சிகளில், விந்து வெளியேற்றுக் குழாயின் அடித்தளப் பகுதியின் புனல் வடிவ விரிவாக்கமாக (விந்தணு குழாயின் ஒரு பகுதி) காணப்படும். மேலும் பூச்சியியலில், ஒரு பூச்சியின் மூளையில் நரம்பில் தட்டையான தொப்பி (*கார்பசு பெடுன்குலட்டம்* ஒரு கூறு மற்றும் சில பெண் பூச்சிகள், கருப்பைகள் திறக்கும் கருநீள் பையின் விரிவாக்கமாக கேலிக்சு உள்ளது.

## மேலும் காண்க

* கலிக்ஸ் (தாவரவியல்) 

## மேற்கோள்கள்

பகுப்பு:உடற்கூற்றியல்
இரத்தச் செவுள்

**இரத்தச் செவுள்** (*Blood gill*) என்பது நீர்வாழ் பூச்சிகளின் இளம் உயிரிகளில் காணப்படும் விசாலமான குழல் மற்றும் சரியாக வளராதமூச்சுக்குழாய் ஆகும். சுவாசத்தில் இந்தச் செவுளின் செயல்பாடு கேள்விக்குள்ளாக்குகிறது. மேலும் இது தண்ணீரை உறிஞ்சுவதற்கான அதிக வாய்ப்பு உள்ளது எனத் தெரிவிக்கப்படுகிறது.

## மேற்கோள்கள்

பகுப்பு:உடற்கூற்றியல்
பகுப்பு:மூச்சுத்தொகுதி
கதிப்பசு

**கதிப்பசு** (*Ghatippus*) என்பது சால்டிசிடே குடும்பத்தைச் சேர்ந்த சிலந்திகளின் ஒரு பேரினம் ஆகும். இது முதன்முதலில் கிரண் மராத்தே, வெய்ன் பால் மாடிசன், குருஷ்னமேக் குண்டே ஆகியோரால் 2024-இல் விவரிக்கப்பட்டது. மேலும் இது இந்தியாவின் மேற்குத் தொடர்ச்சி மலையில் காணப்படுகிறது. 2024-ஆம் ஆண்டு நிலவரப்படி, இதில் *கதிப்பசு பாசிமா* என்ற ஒரே ஒரு சிற்றினம் மட்டுமே உள்ளது.

## மேற்கோள்கள்

பகுப்பு:இந்திய அகணிய உயிரிகள்
பகுப்பு:சிலந்திகள்
சுவான்பெர்கைட்டு

**சுவான்பெர்கைட்டு** (*Svanbergite*) என்பது SrAl3(PO4)(SO4)(OH)6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நிறமற்ற, மஞ்சள் அல்லது சிவப்பு நிறத்தில் சாய்சதுரப் பிழம்புருவில் சுவான்பெர்கைட்டு காணப்படுகிறது.

பன்னாட்டு கனிமவியல் சங்கம் சுவான்பெர்கைட்டு கனிமத்தை Svb என்ற குறியீட்டால் அடையாளப்படுத்துகிறது.

முதன்முதலில் 1854 ஆம் ஆண்டு சுவீடனின் வார்ம்லாந்தில் கண்டுபிடிக்கப்பட்டு விவரிக்கப்பட்டது. சுவீடிய வேதியியலாளர் லார்சு பிரெட்ரிக் சுவான்பெர்க்கின் (1805–1878) நினைவாகப் பெயரிடப்பட்டது. 

உயர் அலுமினிய நடுத்தர தர உருமாற்ற பாறைகளில் சுவான்பெர்கைட்டு கனிமம் தோன்றுகிறது.  பாக்சைட்டு படிவுகளிலும், சல்பேட்டு செறிவூட்டப்பட்ட ஆர்கில்லிக் எனப்படும் நீர்வெப்ப மாற்றத்திலிருந்தும் (உயர் சிலிக்கா மற்றும் களிமண்) காணப்படுகிறது. பெரும்பாலும் அபாடைட்டை மாற்றும் நீர் வெப்ப அமைப்புகளுடன் இக்கனிமம் தொடர்பு கொண்டுள்ளது. பைரோபைலைட்டு, கயனைட்டு, ஆண்டலுசைட்டு, லாசுலைட்டு, ஆச்சிலைட்டு, அலுனைட்டு, கயோலினைட்டு மற்றும் குவார்ட்சு ஆகிய கனிமங்களுடன் சேர்ந்து காணப்படுகிறது.

 .

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:சல்பேட்டுக் கனிமங்கள்
பகுப்பு:முக்கோணவமைப்புக் கனிமங்கள்
பகுப்பு:இசுட்ரோன்சியம் கனிமங்கள்
பகுப்பு:கனிமங்கள்
தபன் சட்டமன்றத் தொகுதி

**தபன் சட்டமன்றத் தொகுதி** (Tapan Assembly Constituency) என்பது இந்தியாவின் மேற்கு வங்காள மாநிலச் சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு தினஜ்பூர் மாவட்டத்தில் அமைந்துள்ளது. தபன், பாலூர்காட் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலிடப்பட்ட பழங்குடியினருக்காக ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2021

அகில இந்திய திரிணாமுல் காங்கிரசு

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
இரத்னாவதி ஆறு

**இரத்னாவதி ஆறு** (*Ratnawati River*) நேபாளத்தின் இமயமலைத் தொடரில் உருவாகி இந்திய மாநிலமான பீகாரில் முடிவடையும் ஒரு வற்றாத நதியாகும். இராட்டோ ஆறு என்ற பெயராலும் இந்த ஆறு அழைக்கப்படுகிறது.

மழைக்காலங்களில் ஏற்படும் வெள்ளப்பெருக்கு காரணமாக இந்த ஆறு பெரும்பாலும் தலைப்புச் செய்திகளில் இடம் பெறுகிறது.

## மேற்கோள்கள்

பகுப்பு:இந்திய ஆறுகள்
பகுப்பு:நேபாள ஆறுகள்
பகுப்பு:பீகார் ஆறுகள்
கருவளர்சேரி அகத்தீசுவரர் கோயில்

**கருவளர்சேரி அகத்தீசுவரர் கோயில்**, இந்தியாவின் தமிழ்நாட்டிலுள்ள தஞ்சாவூர் மாவட்டம் கருவளர்ச்சேரி நகரத்தில் அமைந்துள்ள ஓர் சிவன் கோயிலாகும்.

## அமைவிடம்
இந்தக் கோயில் கும்பகோணம்-வலங்கைமான்-மன்னார்குடி சாலையில்,  மருதாநல்லூரிலிருந்து 2 கி.மீ. தொலைவில் கருவளர்ச்சேரியில் அமைந்துள்ளது.

## மூலவர், இறைவி
இக்கோயிலின் மூலவரான அகத்தீசுவரர் லிங்கத்திருமேனியாக உள்ளார். இறைவி அகிலாண்டேசுவரி ஆவார்.

## தல சிறப்பு
அகிலாண்டேசுவரி, கரு வளர்க்கும் நாயகி என்று அழைக்கப்படுகிறார். குழந்தைப்பேறுக்காக இத்தலத்து இறைவியை வணங்க மக்கள் வருகின்றனர். திருமணம் ஆகி பல ஆண்டுகளாகக் குழந்தை இல்லாமல் தவிக்கும் பெண்கள் இங்கு வந்து முறைப்படி வழிபாடுகள் செய்தால் குழந்தைப்பேறு உண்டாகும் என்ற நம்பிக்கை மக்களிடம் உள்ளது.

## இறைவியின் திருமேனி
இறைவியானவர் மண்ணால் ஆன சுயம்புத்திருமேனியாக உள்ளார். அதனால் இறைவிக்கு இங்கு அபிடேகம் கிடையாது. மண்ணாலான சுயம்புத்திருமேனியை வேறு தலத்தில் காண்பது மிகவும் அரிதாகும். அம்பாளின் முழு உருவத்தை சிவராத்திரியின்போதும் நவராத்திரியின் ஒன்பது நாட்களிலும் மட்டும் காண முடியும். பிற நாட்களில் அம்பாளின் பாதி உருவம் மட்டுமே பக்தர்கள் காணும் அளவிற்கு திரையிடப்பட்டு மூடப்பட்டிருக்கும். சாதாரண நாட்களில் இறைவியின் முகத்தை மட்டுமே வழிபட முடியும்.

## மேற்கோள்கள்

## புற இணைப்புகள்
* மாலை மலர், குழந்தை வரம் அருளும் அகிலாண்டேஸ்வரி கோவில்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
பகுப்பு:சாக்தம்
கோரல் ஆறு

**கோரல் ஆறு** (*Choral River*) மத்திய இந்தியாவில் பாயும் நருமதை ஆற்றின் துணை ஆறாகும்.

## ஆற்றின் பாதை
மத்தியப்பிரதேச மாநிலத்தின் இந்தூர் மாவட்டத்தில் உள்ள விந்திய மலைத்தொடரில் சோரல் ஆறு உற்பத்தியாகிறது. மலைகள் வழியாக வடகிழக்கு திசையில் பாய்ந்த பிறகு, படல்பானி அருவிக்கு கு அருகில் விந்திய மலையில் இருந்து வெளியேறிய பிறகு தெற்கு நோக்கித் திரும்பி, பர்வாகா நகரில் நர்மதா நதியுடன் இணைகிறது. சோரல் ஆறு 55 கி.மீ நீளம் கொண்டதாகும். 

## அணை
ஆற்றின் மேல் பகுதியில் கட்டப்பட்ட கோரல் அணை, இந்தூர் நகரைச் சுற்றியுள்ள ஒரு பிரபலமான சுற்றுலாத் தலமாகும்.

## சுற்றுலா
சோரல் நதியின் போக்கில் உள்ள படல்பானி நீர்வீழ்ச்சி பிரபலமான ஒரு சுற்றுலாத் தலமாகும்.

## மேற்கோள்கள்

பகுப்பு:மத்தியப் பிரதேச ஆறுகள்
பகுப்பு:நருமதையின் துணை ஆறுகள்
பகுப்பு:இந்திய ஆறுகள்
மில்லோசெவிசைட்டு

**மில்லோசெவிசைட்டு** (*Millosevichite*) என்பது Al2(SO4)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கனிமத்திலுள்ள அலுமினியம் பெரும்பாலும் இரும்பினால் மாற்றப்படுகிறது. ஓர் அரிய சல்பேட்டு கனிமமான இது நுண்ணிய படிகம் மற்றும் பெரும்பாலும் நுண்துளை கொண்ட நிறைகளாக  உருவாகிறது. 

பன்னாட்டு கனிமவியல் சங்கம் மில்லோசெவிசைட்டு கனிமத்தை Msv என்ற குறியீட்டால் அடையாளப்படுத்துகிறது.

மில்லோசெவிசைட்டு முதன்முதலில் 1913 ஆம் ஆண்டு சிசிலியின் ஏயோலியன் தீவுகள், லிபாரி, வல்கானோ தீவில் கண்டுபிடிக்கப்பட்டு விவரிக்கப்பட்டது. உரோம் பல்கலைக்கழகத்தின் இத்தாலிய கனிமவியலாளர் பெடெரிகோ மில்லோசெவிச்சின் (1875–1942) நினைவாகப் பெயரிடப்பட்டது.

மில்லோசெவிசைட்டு கனிமம் முக்கியமாக நிலக்கரிக் குவியல்களை எரிப்பதன் மூலம் அறியப்படுகிறது. சல்பேட்டு மேலோட்டத்தை உருவாக்கும் முக்கிய கனிமங்களில் ஒன்றாக செயல்படுகிறது. எரிமலை வாய்களிலும் இது (சோல்படாரா சூழல்களில்) காணப்படுகிறது. பூர்வீக கந்தகம், சால் அம்மோனியாக்கு, லெட்டோவிசைட்டு, அலுனோச்சென் மற்றும் பௌசிங்கால்டைட்டு ஆகிய கனிமங்களுடன் சேர்ந்து  காணப்படுகிறது.

## மேற்கோள்கள்

பகுப்பு:சல்பேட்டுக் கனிமங்கள்
பகுப்பு:முக்கோணவமைப்புக் கனிமங்கள்
பகுப்பு:கனிமங்கள்
முத்தார் ஆறு

**முத்தார் ஆறு** (*Muttar River*) இந்தியாவின் கேரள மாநிலத்திலுள்ள எர்ணாகுளம் மாவட்டம் வழியாகப் பாயும் பெரியார் ஆற்றின் முக்கிய கிளை ஆறாக முத்தார் ஆறு உள்ளது. மலையாள மொழியில் முட்டார் என்று அழைக்கப்படுகிறது. முத்தார் ஆறு 12 கி.மீ நீளமும் சராசரியாக 50 மீட்டர் அகலமும் கொண்டுள்ளது.  இன்று, அருகிலுள்ள தொழிற்சாலைகளில் இருந்து வெளியேறும் கழிவுகளால் முட்டாறு ஆறு மாசுபட்டுள்ளது.

ஆலுவா, சூர்ணிக்கரா, களமச்சேரி, கடுங்களூர், ஆலங்காடு, சேரநல்லூர், வரபுழா மற்றும் கொச்சி மாநகராட்சியின் சில பகுதிகளுக்கு முத்தார் ஆறு முக்கிய நீர் ஆதாரமாக உள்ளது.

எடப்பள்ளி கால்வாய், உத்யோகமண்டல் மற்றும் அம்பலமுகல் ஆகிய இரண்டு தொழில்துறை மையங்களுக்கிடையேயான ஓர் இணைப்பாகும். இது வடக்கு முனையில் முத்தார் ஆற்றையும்  தெற்கு முனையில் சித்ரபுழா ஆற்றையும் இணைக்கிறது.

பிபிசிஎல் கொச்சின் சுத்திகரிப்பு நிலையம், பேக்டு, அமிர்தா மருத்துவமனை, டிசிசி, எச்ஐஎல், கின்ஃப்ரா மற்றும் அப்பல்லோ டயர்சு நிறுவனம் ஆகியவை சுத்தமான தண்ணீருக்காக முத்தார் ஆற்றை நம்பியுள்ள நிறுவனங்களில் அடங்கும். 

## மேற்கோள்கள்

பகுப்பு:எர்ணாகுளம் மாவட்டம்
பகுப்பு:எர்ணாகுளம் மாவட்ட ஆறுகள்
துட்டு

[வலது|thumb|386x386px| 1735 ஆம் ஆண்டு செப்பு துட்டு நாணயம், முன்புறத்தில் [இடச்சுக் கிழக்கிந்திய நிறுவனம்|இடச்சுக் கிழக்கிந்திய நிறுவனத்தின் பொறிப்பெழுத்து மற்றும் பின்புறத்தில் ஒல்லாந்தின் மணிமுடி சின்னம்.]]

**துட்டு** (*Duit*, பன்மை: *duiten* ;  ) என்பது தற்போது வழக்கில் இல்லாத குறைந்த மதிப்பு கொண்ட பழைய டச்சு செப்பு நாணயம் ஆகும். 17 மற்றும் 18 ஆம் நூற்றாண்டுகளில் இடச்சுக் குடியரசின் பிரதேசங்களில் புழக்கத்துக்கு வந்து,  ஒரு சர்வதேச நாணயமாக மாறியது. இதன் மதிப்பு 1/8 ஸ்டூவர் ஆகும். 

## சொற்பிறப்பியல்
சொற்பிறப்பியல் ரீதியாக, துட்டு என்ற சொல் மத்திய டச்சு மொழியிலிருந்து வந்தது. மேலும் இது ஒரு வகை சிறிய நாணயத்தைக் குறிக்கிறது.

## வரலாறு
[இடது|thumb| [சீலாந்து|சீலாந்திலிருந்த துட்டு (1769)]]
கடத்தலைத் தடுக்கும் பொருட்டு இடச்சுக் கிழக்கிந்திய நிறுவனம் (VOC) பொறிப்பெழுத்து பொறிக்கப்பட்ட ஒரு சிறப்பு நாணயத்தை வெளியிட்டது. இந்த நாணயம் முதன்முதலில் 17-ஆம் நூற்றாண்டில் இடச்சு குடியரசில் அச்சிடப்பட்டது, மேலும் 1816-ஆம் ஆண்டு வரை நெதர்லாந்தில் வெளியிடப்பட்டது, பின்னர் அது செண்டு, ½ செண்டுகளால் மாற்றப்பட்டது.  பின்னர் இது பன்னாட்டு நாணயமாக மாறியது. இடச்சு கிழக்கிந்தியத் தீவுகள், டச்சு சிலோன், டச்சு மலபார் ஆகிய நாடுகளிலும் வெளியிடப்பட்டது.  காலனித்துவ ஆட்சியின் போது இந்தோனேசியாவில் இவ்வகையான நாணயங்கள் மட்டுமே செல்லுபடியாகுவதாக இருந்தது. துட்டு நாணயங்களுக்கான மிகப்பெரிய இலக்கு சாவகம் ஆகும்.  இடச்சு ஆட்சியின் கீழ் இருந்தபோது நியூ ஆம்ஸ்டர்டாம் (இன்றைய நியூயார்க் நகரம்), சுரினாம் போன்ற அமெரிக்காவின் சில பகுதிகளிலும் துட்டு பயன்படுத்தப்பட்டது; ஆப்பிரிக்காவில் டச்சு கேப் காலனியிலும் பயன்படுத்தப்பட்டது.

## மதிப்பு
நெதர்லாந்தில் பயன்பாட்டின்படி, 8 துட்டுகள் ஒரு ஸ்டூவருக்குச் சமம் மற்றும் 160 துட்டுகள் ஒரு கில்டருக்குச் சமம். 1726 ஆம் ஆண்டு இடச்சு கிழக்கு இந்திய காலனியில் இந்த நாணயம்  பயன்படுத்தப்பட்டபோது, அது ஒரு ஸ்டூவரின் கால் பங்கிற்குச் சமமாக இருந்தது (அதாவது 4 துட்டு = 1 ஸ்டூயிவர்). 

துவக்கத்தில் துட்டு நாணயங்கள் தாமிரத்தில் அச்சிடப்பட்டன, ஆனால் துட்டின் மாதிரி  நாணயங்கள் வெள்ளி மற்றும் தங்கத்திலும் அச்சிடப்பட்டன.

## தமிழில்
டச்சு இந்தியாவிலும் துட்டு பயன்படுத்தப்பட்டது, இது தமிழில் குறைந்த மதிப்புள்ள பணத்தைக்] குறிக்கும் ஒரு பேச்சு வழக்காக உள்ளது.

## மேற்கோள்கள்

## வெளி இணைப்புகள்
* 

பகுப்பு:இடச்சு இலங்கை
பகுப்பு:டச்சுக் கிழக்கிந்தியக் கம்பனி
செருசேரி நம்பூதிரி

**செருசேரி நம்பூதிரி** (*Cherusseri Namboothiri*) இந்திய மாநிலமான கேரளாவின் வடக்கு மலபார் பிராந்தியத்திலுள்ள கோலத்துநாட்டைச் சேர்ந்த 15 ஆம் நூற்றாண்டின் மலையாளக் கவிஞர் ஆவார். இவர் கோலாத்திரி வம்சத்தைச் சேர்ந்த உதய வர்மனின் அரசவைக் கவிஞராகவும், மலையாள இலக்கியத்தின் வளர்ச்சியில் ஒரு மைல்கல்லாகக் கருதப்படும் ‘கிருஷ்ண கதை’ என்ற கவிதை நூலின் ஆசிரியராகவும் இருந்தார்.

## வரலாறு
செருசேரி நம்பூதிரி கிபி 1375 முதல் 1475 வரை வாழ்ந்ததாக நம்பப்படுகிறது. இவர் கேரளாவின் கோழிக்கோடு மாவட்டத்திலுள்ளவடகரையிலுள்ள கோலாத்துநாடு அல்லது கோலாத்திரி தேசத்தில் உள்ள கனத்தூர் கிராமத்தில் பிறந்தார். ‘கிருஷ்ண கதை’யின்  தொடக்கக் கவிதைகளில் உள்ள சில வரிகள், இவர் அப்போது கோலாத்துநாட்டை ஆட்சி செய்த மன்னர் உதய வர்மனின் அரண்மனையில் அரசவைக் கவிஞராக இருந்ததை தெளிவுபடுத்துகின்றன. 

## கிருஷ்ண காவியம்
‘கிருஷ்ண கதை’ என்பது உதய வர்மனின் உத்தரவின் பேரில் எழுதப்பட்ட நீண்ட கவிதைத் தொகுபாகும். கிருஷ்ண கதை பெரும்பாலும் சமசுகிருதம் மற்றும் தமிழ் சொற்களைக் கைவிட்டு, தூய மலையாளத்தில் எழுதப்பட்டுள்ளது. எனவே, மலையாள வரலாற்றில் கிருஷ்ண காவியம் ஒரு முக்கிய இடத்தைப் பிடித்துள்ளது. இது மலையாளத்தின் முதல் மகா காவியம் எனவும் கருதப்படுகிறது. மலையாளத்தில் கதை பாணியிலான கவிதைகளை உருவாக்கியவராக செருசேரி அறியப்படுகிறார். ‘கிருஷ்ண கதை’ என்பது பாகவதத்தின் 10 வது புராணம் அடிப்படையில் கிருஷ்ணரின் சிறுவயது குறும்புகள் பற்றிய விரிவான விளக்கமாகும். சொந்த மொழியின் மீது தெளிவான விருப்பம் கொண்டிருப்பதன் மூலம் இவரது கவிதைகள் கேரள மக்களிடையே பிரபலமடைந்தன. நவீன மலையாள இலக்கியத்தின் தந்தை என்று அழைக்கப்படும் துஞ்சத்து இராமானுசன் எழுத்தச்சனின் *ஆத்யாத்மராமாயணம்* போலவே இந்த படைப்பும் கேரள மக்களால் மதிக்கப்பட்டுள்ளது.

## மேற்கோள்கள்

## மேலும் வாசிக்க
*
*

## வெளி இணைப்புகள்

* 

பகுப்பு:கண்ணூர் மாவட்ட மக்கள்
பகுப்பு:மலையாளக் கவிஞர்கள்
பகுப்பு:15-ஆம் நூற்றாண்டு இந்தியக் கவிஞர்கள்
உருக்குமணி பயா நாயர்

**உருக்குமணி பயா நாயர்** (Rukmini Bhaya Nair) இந்தியாவின் மொழியியலாளரும், கவிஞரும், எழுத்தாளரும் மற்றும் விமர்சகரும் ஆவார். பிரித்தானிய அமைப்புடன் இணைந்து 1990 ஆம் ஆண்டில் கவிதைகளின் சங்கம் ஏற்பாடு செய்த "அகில இந்தியக் கவிதைப் போட்டியில்" தனது கவிதைக்காக முதல் பரிசை வென்றார். இவர் தற்போது புது தில்லியின் இந்திய தொழில்நுட்பக் கழகத்தில் மனிதநேயம் மற்றும் சமூக அறிவியல் துறையில் பேராசிரியராக உள்ளார். உருக்குமணி நாயர் இந்தியாவில் இந்துத்துவ சித்தாந்தம் மற்றும் சமய மற்றும் சாதி பாகுபாட்டை விமர்சித்ததற்காக அறியப்படுகிறார்.

1982 ஆம் ஆண்டில் கேம்பிரிச்சுப் பல்கலைக்கழகத்தில் முனைவர் பட்டம் பெற்ற இருக்மிணி பயா நாயர், மொழியியல், அறிவாற்றல் மற்றும் இலக்கியக் கோட்பாடு ஆகிய துறைகளில் தனது பணிக்காக சர்வதேச அளவில் அங்கீகரிக்கப்பட்டுள்ளார். 2006 ஆம் ஆண்டில், பெல்ஜியத்தின் ஆண்ட்வெர்ப் பல்கலைக்கழகத்தில் இரண்டாவது கௌரவ முனைவர் பட்டம் பெற்றார்.

உருக்குமணி நாயர் இசுட்டான்போர்டு பல்கலைக்கழத்தின் ஆங்கிலத் துறையில் வருகை பேராசிரியராக இருந்தார். மேலும் ஜவகர்லால் நேரு பல்கலைக்கழகம், சிங்கப்பூர் தேசியப் பல்கலைக்கழகம் மற்றும் சியாட்டிலுள்ள வாஷிங்டன் பல்கலைக்கழகம் ஆகியவற்றிலும் கற்பித்துள்ளார். சிம்லாவிலுள்ள இந்திய உயர்கல்வி நிறுவனத்திலும், பல வெளிநாட்டு பல்கலைக்கழகங்களிலும் முழுமையான உரைகளையும், விரிவுரைகளையும் வழங்கியுள்ளார்.

## மேற்கோள்கள்

## நூல் ஆதாரங்கள்
**Keywords for India: A Conceptual Lexicon for the 21st Century*. (Co-Editor). Bloomsbury Academic. 2020. 
**Mad Girl's Love Song.* (A novel). New Delhi: HarperCollins, India 2013. 
**Poetry in a Time of Terror: Essays in the Postcolonial Preternatural.* Oxford University Press, New Delhi and New York 2009.
**Yellow Hibiscus*. (New & Selected Poems). New Delhi: Penguin Books, India 2004. 
**Narrative Gravity: Conversation, Cognition, Culture.*. New Delhi: Oxford University Press, London 2003. 
**Lying on the Postcolonial Couch: the Idea of Indifference.* University of Minnesota Press, USA; and Oxford University Press, India; 2002. 
**Translation, Text and Theory: the Paradigm of India.* Edited: Sage, New Delhi, India; Thousand Oaks, USA; and London, UK; 2002. 
**The Ayodhya Cantos*. (Poetry in English). New Delhi: Penguin Books, India 1999. 
**Technobrat: Culture in a Cybernetic Classroom.* New Delhi: HarperCollins, India 1997. 
**The Hyoid Bone*. (Poetry in English). New Delhi: Penguin Books, India 1992. 

### இணைய ஆதாரங்கள்
*Rukmini Bhaya Nair’s Web Page 
*Rukmini Bhaya Nair's IITD Web Page 
*About Rukmini Bhaya Nair and her poetry  
*A Review of Rukmini Bhaya Nair’s Yellow Hibiscus by Anjum Hasan  

பகுப்பு:கேரளப் பெண் எழுத்தாளர்கள்
பகுப்பு:மலையாள மக்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்
பகுப்பு:இந்தியப் பெண் கவிஞர்கள்
கே. ஏ. பீனா

**கே. ஏ. பீனா** (*K. A. Beena*) ஓர் இந்திய எழுத்தாளரும், பத்திரிகையாளரும், கட்டுரையாளரும் ஆவார். இவர் மலையாளத்தில் பல்வேறு தலைப்புகளில், குறிப்பாக பெண்களைப் பாதிக்கும் சமூகப் பிரச்சினைகள் குறித்து எழுதுகிறார். இவரது வெளியீடுகளில் நினைவுக் குறிப்புகள், பத்திரிகைக் கட்டுரைகள், பயணக் குறிப்புகள்; குழந்தைகள் புத்தகங்கள்; கட்டுரைத் தொகுப்புகள்; சிறுகதைகள்; பத்திரிகை மற்றும் ஊடகங்களைப் பற்றிய வரலாற்று புத்தகங்கள் ஆகியவை அடங்கும். இந்திய அரசின் தகவல் மற்றும் ஒளிபரப்பு அமைச்சகத்தின் மக்கள் தொடர்பு பணியகத்தின் துணை இயக்குநராக ஓய்வு பெற்றுள்ளார்.

## இளமை வாழ்க்கை
கேரளத்தின் திருவனந்தபுரம் மாவட்டத்தில் உள்ள வாழயிலாவில், பத்திரிகையாளர் எம். கருணாகரன் நாயர் மற்றும் அவரது மனைவி அம்பிகா ஆகியோரின் மகளாகப் பிறந்தார். கேரளப் பல்கலைக்கழகத்தில் ஊடகவியல் மற்றும் ஆங்கில இலக்கியத்தில் முதுகலைப் பட்டம் பெற்ற பீனா, மலையாள எழுத்தாளர் கே. பாலகிருஷ்ணன் பற்றிய தனது ஆய்வறிக்கையை எழுதினார். இவரின் கணவர் பைஜு சந்திரன், திருவனந்தபுரம் தூர்தர்ஷனில் துணை இயக்குநராகப் பணியாற்றி ஓய்வு பெற்றுள்ளார். இவர்களுக்கு திரைப்படத் தயாரிப்பாளர் ரித்விக் பைஜு என்ற ஒரு மகன் உள்ளார்.

பீனா தனது ஆரம்ப பள்ளி நாட்களில் எழுதத் தொடங்கினார். 13 வயதில் *பீனா கண்ட ரஷ்யா* என்ற பயணக் குறிப்பை எழுதினார். இது முதல் முறையாக 1981 இல் வெளியிடப்பட்டது. 1977 ஆம் ஆண்டில் உக்ரைனிய சோவியத் சோசலிச குடியரசில் உள்ள ஆர்டெக்கில் நடந்த சர்வதேச குழந்தைகள் முகாமில் கலந்து கொண்ட தனது அனுபவங்களை இந்தப் புத்தகத்தில் விவரிக்கிறார். 1987 ஆம் ஆண்டில், மலையாள நாளேடான கேரளகௌமுதியில் உதவி ஆசிரியராகச் சேர்ந்தார். 1989 ஆம் ஆண்டில் மாத்ருபூமியில் சேர்ந்தார். 1991 ஆம் ஆண்டில், இவர் இந்திய அரசின் இந்திய தகவல் சேவையில் சேர்ந்தார். மேலும் அனைத்திந்திய வானொலி மற்றும் தூர்தர்ஷனின் செய்தி ஆசிரியராக பணியாற்றினார். பத்திரிகை தகவல் பணியகம் மற்றும் விளம்பரம் மற்றும் காட்சி விளம்பர இயக்குநரகத்திலும் பணியாற்றினார்.

## விருதுகள்
* 2010: சிறந்த திரைக்கதைக்கான ஆகாஷ்வானி வருடாந்திர விருது, பிரசார் பாரதி 
* 2014: லாட்லி மீடியா விருது டிஜிட்டல் மற்றும் அச்சு, ஐக்கிய நாடுகளின் மக்கள் தொகை நிதியம், மும்பை
* 2015: இலக்கிய பங்களிப்புக்கான ராஜலட்சுமி விருது 
* 2016: லாட்லி மீடியா விருது டிஜிட்டல் மற்றும் அச்சு, ஐக்கிய நாடுகளின் மக்கள் தொகை நிதியம், மும்பை
* 2016: அச்சு ஊடகத்திற்கான வி. கே. மாதவன்குட்டி விருது, திருவனந்தபுரம் பிரஸ் கிளப்
* 2019: சமூக அர்ப்பணிப்பு இதழியல் பணிக்காக ஷீலா ஆசிரியர் விருது, நடுவண் இடைநிலைக் கல்வி வாரியம்
* 2023: குழந்தைகள் இலக்கியத்திற்கான கேரள பால சாகித்ய அகாதமி விருது.

## மேற்கோள்கள்

## வெளி இணைப்புகள்
* ''New books on the shelf'' on *[[தி இந்து]]*
* ''Icy Slumber'', a 2012 article in volume 56, issue 5 (271) of *Indian Literature (journal)*

பகுப்பு:1964 பிறப்புகள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:மலையாள எழுத்தாளர்கள்
பகுப்பு:கேரளப் பெண் எழுத்தாளர்கள்
பகுப்பு:வாழும் மக்கள்
காங்போக்பி

**காங்போக்பி** (*Kangpokpi*), வடகிழக்கு இந்தியாவின் மணிப்பூர் மாநிலத்தில் உள்ள காங்போக்பி மாவட்டத்தின் நிர்வாகத் தலைமையிடமும், பேரூராட்சியும் ஆகும். இது மாநிலத் தலைநகரான இம்பாலுக்கு வடக்கே  43.6 கிலோமீட்டர் தொலைவில் உள்ளது.  இது கடல் மட்டத்திலிருந்து 100 மீட்டர் உயரத்தில் உள்ளது. 
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  1,437 குடியிருப்புகள்  கொண்ட  காங்போக்பி நகரத்தின்  மக்கள் தொகை 7,476 ஆகும். அதில் 3,720 ஆண்கள் மற்றும் 3,756 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14% வீதம் உள்ளனர்.  பாலின விகிதம் 1000 ஆண்களுக்கு 1,010 பெண்கள் வீதம் உள்ளனர். சராசரி எழுத்தறிவு 85.1% ஆக  உள்ளது. இதன் மக்கள் தொகையில் பட்டியல் பழங்குடிகள் 5,655 ஆக  உள்ளனர். இந்நகரத்தில் தொல்குடி சமயத்தினர்0.19% ,  இந்து சமயத்தினர் 19.48%, இசுலாமியர் 0.2%, சமணர்கள்  , பௌத்தர்கள் 0.39%, கிறித்தவர்கள் 79.6% மற்றும் பிற சமயத்தினர்  0.15% வீதம்  உள்ளனர். 
## மேற்கோள்கள்

பகுப்பு:மணிப்பூர் மாநிலத்திலுள்ள ஊர்களும் நகரங்களும்
அந்தேரி ஆறு

**அந்தேரி ஆறு** (*Andheri River*) இந்தியாவின் மத்தியப் பிரதேசத்தில் உற்பத்தியாகி இராசத்தான் மாநிலத்தின் பரான் மாவட்டம் வழியாகப் பாய்ந்து, இறுதியில் அத்ரு நகரம் அருகே பார்வதி நதியுடன் இணைகிறது. 

தடோபா-அந்தாரி புலிகள் சரணாலயத்தின் மையப்பகுதி வழியாக அந்தேரி ஆறு ஓடுகிறது. அந்தேரி ஆற்றை அடிப்படையாகக் கொண்டே இப்பகுதியிலுள்ள புலிகள் சரணாலயத்திற்கு தடோபா-அந்தாரி புலிகள் சரணாலயம் என்று பெயரிடப்பட்டது. 

## மேலும் காண்க
*பார்வதி ஆறு

## மேற்கோள்கள்

பகுப்பு:இந்திய ஆறுகள்
பகுப்பு:மத்தியப் பிரதேச ஆறுகள்
பகுப்பு:இராஜஸ்தான் ஆறுகள்
காம்ஜோங்

**காம்ஜோங்** (*Kamjong*), வடகிழக்கு இந்தியாவின் மணிப்பூர் மாநிலத்தில் உள்ள காம்ஜோங் மாவட்டத்தின் நிர்வாகத் தலைமையிடமும், கிராம ஊராட்சியும் ஆகும். இது மாநிலத் தலைநகரான இம்பாலுக்கு வடகிழக்கே 116.6 கிலோமீட்டர் தொலைவில், இந்திய-மியான்மர் எல்லையில் அமைந்துள்ளது. 
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 121 குடியிருப்புகள் கொண்ட காம்ஜோங் கிராம ஊராட்சியின்  மக்கள் தொகை 729 ஆகும். இங்கு கிறிஸ்தவ பட்டியல் பழங்குடிகளான தாங்குல் நாகா மக்களும், தாடௌ பழங்குடி மக்களும் பெரும்பான்மையாக வாழ்கின்றனர்.

## மேற்கோள்கள்

பகுப்பு:மணிப்பூர் மாநிலத்திலுள்ள ஊர்களும் நகரங்களும்
இக்லூ விளைவு

**இக்லூ விளைவு** (Igloo effect)  என்பது இக்லூக்கள் எனப்படும் பனிக் கட்டிக் குடில்களும் இவற்றை ஒத்த கட்டமைப்புகளும் பனியால் ஆனவையென்றாலும் குளிர்ச்சியான சூழலில் அமைந்திருந்தாலும், உள்ளே சூடாக இருக்க அனுமதிக்கும் நிகழ்வைக் குறிக்கிறது. இந்த விளைவு முதன்மையாக இரண்டு காரணிகளால் ஏற்படுகிறது: காப்பு மற்றும் உடல் வெப்பம். 

பனிக் கட்டித் தொகுதிகளால் கட்டப்பட்ட ஓர் இக்லூ அதன் உட்புறத்தை அதன் வெளிப்புறத்திலிருந்து வெப்பத்தால் காக்கும். பனியின் வெப்பநிலை நீரின் உறைநிலை 0 °செல்சியசு (32 °பாரங்கீட்டு) வெப்பநிலைக்கும்  குறைவாக இருந்தாலும், பனி படிகங்களுக்கு இடையில் காற்றுப் பைகள் சிக்கிக்  கொண்டிருப்பதால், அது சிறந்த வெப்ப காப்பு பண்புகளைக் கொண்டுள்ளது என்பது அறியப்படுகிறது. நன்கு கட்டமைக்கப்பட்ட இக்லூ, உடல் வெப்பத்தால் மட்டுமே உட்புறமாக சூடேற்றப்பட்டால் சராசரியாக 16 °செல்சியசு (61 °பாரங்கீட்டு) வெப்பநிலையை பனிக் கட்டிக் குடிலுக்குள் வைத்திருக்க முடியும். இருப்பினும், தொகுதிகள் மிகவும் தடிமனாக இருந்தால், அவை அதிகப்படியான வெப்பத்தை ஏற்படுத்தி பனி வீடு உருகும் அபாயத்தை ஏற்படுத்தும். பனியின் தன்மை, இக்லூ அளவு, அமைப்பு மற்றும் ஏற்பாடு உள்ளிட்ட பல காரணிகள் இக்லூக்களின் வெப்பப் பண்புகளை பாதிக்கின்றன. உதாரணமாக, ஓர் உயரமான குவிமாடம் கொண்ட இக்லூ, குறைந்த குவிமாடம் கொண்ட இக்லூவை விட அதிக பணிமனை வெப்பநிலையைக் கொண்டுள்ளது. மேலும், அதே வெப்பநிலை அளவை அடைய சிறிய இக்லூக்களுக்கு பெரியவற்றை விட குறைவான வெப்பம் தேவைப்படுகிறது.

## உதாரணம்
2012 ஆம் ஆண்டில், ஒரு சுவீடிய நபர் தனது காரில் இரண்டு மாதங்களாக சிக்கிக்கொண்டார், பனியால் −30 °செல்சியசு  (−22 °பாரங்கீட்டு) வெப்பநிலையில் வானிலையிலிருந்து தனிமைப்படுத்தப்பட்டார். அவரது வாகனத்தைச் சுற்றி ஒரு இக்லூ உருவாகியது. அவர் முழுமையாக குணமடைந்தார்.

## மேற்கோள்கள்

பகுப்பு:பனி
பகுப்பு:அறிவியல்
பொரோம்பட்

**பொரோம்பட்** (*Porompat*), வடகிழக்கு இந்தியாவின் மணிப்பூர் மாநிலத்தில் உள்ள கிழக்கு இம்பால் மாவட்டத்தின் நிர்வாகத் தலைமையிடம் ஆகும்.இது மாநிலத் தலைநகரான இம்பால் நகரத்திற்கு 4.1 கிலோமீட்டர் தொலைவில் உள்ளது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகைக் கணக்கெடுப்பின்படி 1,232 குடியிருப்புகள்  கொண்ட பொரோம்பட் பேரூராட்சியின்  மக்கள் தொகை  6,191 ஆகும். அதில் 2,975ஆண்கள் மற்றும் 3,216  பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12.39%  வீதம் உள்ளனர்.  பாலின விகிதம் 1000 ஆண்களுக்கு 1081  பெண்கள் வீதம் உள்ளனர். சராசரி எழுத்தறிவு  88.81% ஆக  உள்ளது.  இந்நகரத்தில் தொல்குடி சமயத்தினர் 12.26%,  இந்து சமயத்தினர் 67.40%, இசுலாமியர் 19.74%, கிறித்தவர்கள் 0.52% மற்றும் பிற சமயத்தினர்  0.08% வீதம்  உள்ளனர். 
## மேற்கோள்கள்

பகுப்பு:மணிப்பூர் மாநிலத்திலுள்ள ஊர்களும் நகரங்களும்
தேசிய நெடுஞ்சாலை 527அ (இந்தியா)

**தேசிய நெடுஞ்சாலை 527அ** (*National Highway 527A*) பொதுவாக தே. நெ. 527அ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 27-இன் ஒரு கிளைச்சாலை சாலையாகும். தே. நெ. 527அ இந்தியாவின் பீகார் மாநிலத்தின் வழியாக செல்கிறது.

## வழித்தடம்
தேசிய நெடுஞ்சாலை 527அ பீகார் மாநிலத்தில் உள்ள பொக்ரௌனி சௌக், மதுபனி, ராம்பட்டி, ஜான்ஜர்பூர், சமீ சௌக், அவாம், லாஃபா, ராகுவா-சங்க்ராம், பேஜா, பகௌர் மற்றும் பார்சர்மா ஆகிய நகரங்களை இணைக்கிறது.

## நெடுஞ்சாலையை ஒட்டியுள்ள சுற்றுலாத் தலங்கள்

:* பிடேசுவர் சதான்
:* பரசுமணிநாத் கோவில்
:* இலட்சுமிநாத் கோசைன் தலம்

## சந்திப்புகள்

:  பொக்ரௌனி அருகே முனையம்
:  ஜான்ஜர்பூருக்கு அருகில் 
:  பார்சர்மா அருகே  முனையம்

## மேலும் காண்க

* இந்திய தேசிய நெடுஞ்சாலை ஆணையம்

## மேற்கோள்கள்

## வெளி இணைப்புகள்

* திறந்தவெளி தெரு வரைபடத்தில் தே. நெ. 527அ

பகுப்பு:இந்திய தேசிய நெடுஞ்சாலைகள்
ஜோவாய்

**ஜோவாய்** (*Jowai*), வடகிழக்கு இந்தியாவின் மேகாலயா மாநிலத்தில் உள்ள மேற்கு ஜைந்தியா மலை மாவட்டத்தின் நிர்வாகத் தலைமையிடமும், நகராட்சியும் ஆகும்.இந்நகரத்தின் பெரும்பான்மை பழங்குடிகள் காசி மொழி மற்றும் பினார் மொழிகளைப் பேசுகின்றனர். இது கடல் மட்டத்திலிருந்து 1365 மீட்டர் உயரத்தில் உள்ளது. இது  மாநிலத் தலைநகரான சில்லாங்கிற்கு தென்கிழக்கில்  62 கிலோமீட்டர் தொலைவில் உள்ளது. 
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 13 வார்டுகளும், 4,942 குடியிருப்புகள்  கொண்ட ஜோவாய் நகராட்சியின்  மக்கள் தொகை 28,430 ஆகும். அதில் 13,675 ஆண்கள் மற்றும் 14,755  பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14% வீதம் உள்ளனர்.  பாலின விகிதம் 1000 ஆண்களுக்கு 1,079 பெண்கள் வீதம் உள்ளனர். சராசரி எழுத்தறிவு  91.1% ஆக  உள்ளது.  இந்நகரத்தில் தொல்குடி சமயத்தினர் 30.16%,  இந்து சமயத்தினர் 4.75%, இசுலாமியர் 0.98%, சமணர்கள்  , பௌத்தர்கள் , கிறித்தவர்கள் 63.74%, சீக்கியர்கள்   மற்றும் பிற சமயத்தினர்  0.37% வீதம்  உள்ளனர்
## மேற்கோள்கள்

பகுப்பு:மேகாலயா மாநிலத்திலுள்ள ஊர்களும் நகரங்களும்
தேசிய நெடுஞ்சாலை 527ஆ (இந்தியா)

**தேசிய நெடுஞ்சாலை 527ஆ** (*National Highway 527B*) என்பது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 527ஆ இந்தியா-நேபாள இணைப்பில் முக்கியமான நெடுஞ்சாலையாகும். தர்பங்கா அருகே தேசிய நெடுஞ்சாலை 27-ன் சந்திப்பிலிருந்து தொடங்கும் இந்த நெடுஞ்சாலை அவுன்சியை இணைக்கிறது. இது தேசிய நெடுஞ்சாலை 227-உடன் பீகாரின் ஜெயாநகர் சந்திப்பில் முடிவடைகிறது.

## மேற்கோள்கள்

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 527இ (இந்தியா)

**தேசிய நெடுஞ்சாலை 527இ** (*National Highway 527C (India)*) பொதுவாக **தே. நெ. 527இ** எனக் குறிப்பிடப்படுகிறது. இது இந்தியாவின் ஒரு தேசிய நெடுஞ்சாலை ஆகும். இது தேசிய நெடுஞ்சாலை 27-ன் கிளைச்சாலையாகும். தேசிய நெடுஞ்சாலை 527இ இந்தியாவின் பீகார் மாநிலத்தின் வழியாக செல்கிறது.

## வழித்தடம்
மஜௌலி, கத்ரா, ஜஜுவார், புப்ரி, சாரவுட். 

## சந்திப்புகள்

:  மஜாவுலி அருகே  முனையம்
:  சரவுட் அருகே  முனையம்

## மேலும் காண்க

* இந்திய தேசிய நெடுஞ்சாலை ஆணையம்

## மேற்கோள்கள்

## வெளி இணைப்புகள்

* திறந்தவெளி தெரு வரைபடத்தில் என். எச். 527சி

பகுப்பு:இந்திய தேசிய நெடுஞ்சாலைகள்
பாக்மாரா

**பாக்மாரா** (*Baghmara*), வடகிழக்கு இந்தியாவின் மேகாலயா மாநிலத்தில் உள்ள தெற்கு காரோ மலை மாவட்டத்தின் நிர்வாகத் தலைமையிடமும், நகராட்சியும் ஆகும். இந்தியா-வங்காளதேசம் எல்லையில் பாயும் சோமேசுவரி ஆற்றின் கரையில் அமைந்த இந்நகரம், மாநிலத் தலைநகரான சில்லாங்கிற்கு தென்மேற்கில் 256 கிலோமீட்டர் தொலைவில் உள்ளது. புகழ்பெற்ற சுற்றுலாத்தலங்களான சுஜு குகைஇந்நகரத்திலிருந்து 45 கிலோமீட்டர் தொலைவிலும்;  பால்பாக்ராம் தேசியப் பூங்கா 66 கிலோமீட்டர் தொலைவிலும் உள்ள தில்சா மலையில் உள்ளது. இங்குள்ள மலைக்காடுகளில் ஊணுண்ணித் தாவரமான தாவரக் குடுவைகள் அதிகம் வளர்கிறது. 
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 13 வார்டுகளும்,  2,351 குடியிருப்புகளும் கொண்ட பாக்மரா நகராட்சியின்  மக்கள் தொகை 13,131 ஆகும். அதில் 6,700 ஆண்கள் மற்றும் 6,431 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 17% வீதம் உள்ளனர்.  பாலின விகிதம் 1000 ஆண்களுக்கு 960 பெண்கள் வீதம் உள்ளனர். சராசரி எழுத்தறிவு 89.8% ஆக  உள்ளது. இதன் மக்கள் தொகையில் பட்டியல் பழங்குடிகள் 11,169  ஆக  உள்ளனர். இந்நகரத்தில் தொல்குடி சமயத்தினர் ,  இந்து சமயத்தினர் 14.3%, இசுலாமியர் 1.13%, கிறித்தவர்கள் 84.36% மற்றும் பிற சமயத்தினர் 0.20 % வீதம்  உள்ளனர்.
## மேற்கோள்கள்

பகுப்பு:மேகாலயா மாநிலத்திலுள்ள ஊர்களும் நகரங்களும்
துரா

**துரா** (*Tura*), வடகிழக்கு இந்தியாவின் மேகாலயா மாநிலத்தின் மேற்கில் உள்ள மேற்கு காரோ மலை மாவட்டத்தின் நிர்வாகத் தலைமையிடமும், நகராட்சியும் ஆகும். இது காரோ மலையின் அடிவாரத்தில் அமைந்துள்ளது. இது மாநிலத் தலைநகரான சில்லாங்கிற்கு தென்மேற்கே 302.7 கிலோமீட்டர் தொலைவிலும்; அசாம் மாநிலத்தின் குவகாத்திற்கு தென்மேற்கே 215.4 கிலோமீட்டர் தொலைவிலும் உள்ளது. துரா நகரம் காரோ மொழி பேசும் காரோ மக்களின் பண்பாட்டு நகரம் ஆகும். இந்நகரம் 4 கல்லூரிகள் கொண்டது. இது கடல்மட்டத்திலிருந்து 349 முதல் 1181 மீட்டர் வரை உயரம் கொண்டது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 11 வார்டுகளும், 13,743 குடியிருப்புகள்  கொண்ட துரா நகரத்தின்  மக்கள் தொகை 74,858 ஆகும். அதில் 37,236 ஆண்கள் மற்றும்  37,622 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12% வீதம் உள்ளனர்.  பாலின விகிதம் 1000 ஆண்களுக்கு  பெண்கள்1,010 வீதம் உள்ளனர். சராசரி எழுத்தறிவு 91.3% ஆக  உள்ளது. இதன் மக்கள் தொகையில் பட்டியல் பழங்குடிகள் 53,724 ஆக  உள்ளனர்.  இந்து சமயத்தினர் 25.47, இசுலாமியர் 1.18%, கிறித்தவர்கள் 72.71% மற்றும் பிற சமயத்தினர்  0.36% வீதம்  உள்ளனர்.
## குறிப்பிடத்தக்கவர்கள்
* பி. ஏ. சங்மா - மேகாலயா முதலமைச்சர்
* கான்ராட் சங்மா -மேகாலயா முதலமைச்சர்
## தட்ப வெப்பம்

## மேற்கோள்கள்

பகுப்பு:மேகாலயா மாநிலத்திலுள்ள ஊர்களும் நகரங்களும்
கங்காராம்பூர் சட்டமன்றத் தொகுதி

**கங்காராம்பூர் சட்டமன்றத் தொகுதி** (Gangarampur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது உத்தர தினஜ்பூர் மாவட்டத்தில் அமைந்துள்ளது. இது பாலூர்காட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
கிலிரியாத்

**கிலிரியாத்** (*Khliehriat*), வடகிழக்கு இந்தியாவின் மேகாலயா மாநிலத்தில் உள்ள  iகிழக்கு ஜைந்தியா மலை மாவட்டத்தின் நிர்வாகத் தலைமையிடமும், கிராம ஊராட்சியும்  ஆகும். இது மாநிலத் தலைநகரான சில்லாங்கிற்கு தென்கிழக்கில் 86.3 கிலோமீட்டர் தொலைவில் உள்ளது. 
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 60 குடியிருப்புகள்  கொண்ட  கிலிரியாத் கிராம ஊராட்சியின்  மக்கள் தொகை  327 ஆகும். இதன் மக்கள் தொகையில் 6 வயதிற்குட்பட்ட குழந்தைகள் 33.03% வீதம் உள்ளனர். சராசரி எழுத்தறிவு 19.63% ஆக  உள்ளது. இக்கிராமத்தினர் அனைவரும் பட்டியல் பழங்குடிகள் ஆவார்.

## மேற்கோள்கள்

பகுப்பு:மேகாலயா மாநிலத்திலுள்ள ஊர்களும் நகரங்களும்
அம்பாதி

**அம்பாதி** (*Ampati*), வடகிழக்கு இந்தியாவின் மேகாலயா மாநிலத்தில் மேற்கில் உள்ள  தென்மேற்கு காரோ மலை மாவட்டத்தின் நிர்வாகத் தலைமையிடமும், கிராம ஊராட்சியும் ஆகும். இது மாநிலத் தலைநகரான சில்லாங்கிற்கு கிழக்கே 351.8 கிலோமீட்டர் தொலைவில் உள்ளது.
இக்கிராமத்தில் காரோ மக்கள் மற்றும் ஹஜோங் மக்கள் பெரும்பான்மையாக வாழ்கின்றனர்.
## புகழ் பெற்றவர்கள்
* முகுல் சங்மா - மேகாலயா முதலமைச்சர்

## மேற்கோள்கள்

பகுப்பு:மேகாலயா மாநிலத்திலுள்ள ஊர்களும் நகரங்களும்
தாய்லாந்து குதிரைலாட வௌவால்

**தாய்லாந்து குதிரைலாட வௌவால்** (*Thai horseshoe bat)* (சில நேரங்களில் தாய் இலை-மூக்கு வௌவால் என்று அழைக்கப்படும்) என்பது *ரைனோலோபிடே* குடும்பத்தைச் சேர்ந்த ஒரு வௌவால் சிற்றினம் ஆகும். இது பெரிய காதுகள் கொண்ட குதிரைலாட வௌவால்களின் துணையினமாகப் பட்டியலிடப்பட்டுள்ளது. ஆனால் இது லாவோசில் கண்டெடுக்கப்பட்ட இரண்டு சிற்றினங்களின் விளைவாக இருக்கலாம். இது சீனா, லாவோஸ், தாய்லாந்து, வியட்நாம் ஆகிய நாடுகளை தாயகமாகக் கொண்டது.

இந்த சிற்றினம் பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாகப்  பட்டியலிடப்பட்டது. தாய்லாந்து குதிரைலாட வௌவால்களைப் பற்றி மிகுதியான எண்ணிக்கை, மக்கள்தொகை, மக்கள்தொகையின் போக்கு, அச்சுறுத்தல்கள், இயற்கை வரலாறு அல்லது பாதுகாக்கப்பட்ட பகுதிகளில் இருப்பது உட்பட அதிகம் அறியப்படவில்லை. தாய்லாந்து குதிரைலாட வௌவால்கள் இதன் பேரினத்தில் உள்ள பிற சிற்றினங்களைப் போலவே பசுமையான காடுகளில் உள்ள சுண்ணாம்புக்கல் குகைகளுடன் தொடர்புடையவை என்று கருதப்படுகிறது.

## மேற்கோள்கள்

பகுப்பு:வௌவால்கள்
பெடோம் குதிரைலாட வௌவால்

**பெடோம் குதிரைலாட வௌவால்** (*Lesser woolly horseshoe bat*) என்பது சிறிய குதிரைலாட வௌவால் (*Rhinolophus beddomei*) என்றும் அழைக்கப்படுகிறது. இது *ரைனோலோபிடே* குடும்பத்தைச் சேர்ந்த ஒரு வௌவால் சிற்றினம் ஆகும். இது இந்தியா, இலங்கையில் காணப்படுகிறது. இதன் இயற்கையான வாழிடங்கள் மிதவெப்ப மண்டல அல்லது வெப்பமண்டல ஈரமான தாழ் நிலக் காடுகள், குகைகள், நகர்ப்புறங்கள் ஆகும்.

## வகைப்பாட்டியல்
பெடோம் குதிரைலாட வெளவாலைனை 1905-ஆம் ஆண்டில் டென்மார்க் பாலூட்டி நிபுணரான குனுட் ஆண்டர்சன் என்பவரால் ஒரு புதிய சிற்றினம் என்று விவரிக்கப்பட்டது. "*பெடோம்*" என்ற சிற்றினத்தின் பெயரானது, ரிச்சர்ட் என்றி பெடோம் என்ற பிரித்தானிய அதிகாரியும் இயற்கை ஆர்வலரும் நினைவாக இடப்பட்டப் பெயராகும். இவர் தனது தொழில் வாழ்க்கையின் பெரும்பகுதியை இந்தியாவில் கழித்தார். இந்த சிற்றினத்தின் மாதிரி சேகரிப்பாளராக பெடோம் இருந்தார். இந்த முழுமையான வடிவம் இந்தியாவின் வயநாடு மாவட்டத்தில் சேகரிக்கப்பட்டது.  *ரைனோலோபசு* மிகவும் தனித்துவமானது பேரினம் என்பதால், இது நெருக்கமான தொடர்புடைய "இனக் குழுக்களாக" பிரிக்கப்பட்டுள்ளது. ஆண்டர்சன் பெடோம் குதிரைலாட வௌவால்களை *பிலிப்பென்சிசு* இனக் குழுவில் வைத்தார். ஆனால் சிம்மன்சு இதை *டிரைபோலியாட்டசு* இனக் குழுவிலும் சேர்த்துள்ளார்.சில வகைப்பாட்டியலானார்கள் 1992 முதல் கம்பளி குதிரைலாட வௌவாலின் துணையினமாகக் கருதினார். இது பொதுவாக முழுச் சிற்றினத் தகுதியுடன் வழங்கப்படுகிறது.

## விளக்கம்
பெடோம் குதிரைலாட வௌவாலின் தலை முதல் உடல் நீளம் 7 சென்டிமீட்டர்கள் (2.8 இன்ச்), முன்கை 6 சென்டிமீட்டர் (2.4 இன்ச்) நீளம் ஆகும். இறக்கைகள் 33 சென்டிமீடர் (13 இன்ச்) நீளமுடையது. பெண் வௌவால் ஆண் வௌவால்களை விடப் பெரியவை. உடல் உரோமம் கடினமான, கம்பளி போன்று காணப்படும். உடல் முற்றிலும் அடர் சாம்பல் பழுப்பு, மேல் பக்கம் நரையுடன் காணப்படும். இறக்கைச் சவ்வு கரும்பழுப்பு நிறத்திலிருக்கும். காதுகள் நன்கு தெரியக்கூடியன.

## உயிரியல்
பெடோம் குதிரைலாட வௌவால் இரவாடுதல் வகையினைச் சார்ந்தது. இது இருட்டில் செல்ல எதிரொளி முறையினைப் பயன்படுத்துகிறது. இது 31.0-38.3kஏர்ட்சு அதிர்வெண்களில் எதிரொலிக்கிறது இதன் அதிகபட்ச ஆற்றல் அதிர்வெண் 38.5 மற்றும் 38.7 kHz ஆகும். இதன் அழைப்பு காலம் 48.2-58.0 வினாடிகள் ஆகும்.

## மேற்கோள்கள்

பகுப்பு:இலங்கை முலையூட்டிகள்
பகுப்பு:இந்தியப் பாலூட்டிகள்
கியூரியம் ஆக்சலேட்டு

**கியூரியம் ஆக்சலேட்டு** (*Curium oxalate*) என்பது Cm2(C2O4)3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். ஆக்சாலிக்கு அமிலத்தின் கியூரியம் உப்பாக இச்சேர்மம் வகைப்படுத்தப்படுகிறது.

## தயாரிப்பு
நீரிய கியூரியம்(III) கரைசல்களை ஆக்சாலிக் அமிலத்துடன் சேர்த்து வினைபுரியச் செய்யும்போது கியூரியம் ஆக்சலேட்டு உருவாகிறது:

::2Cm3+ + 3H2C2O4 + 10H2O -> 2Cm2(C2O4)3 · 10H2O + 6H+

## வேதியியல் பண்புகள்
கியூரியம் ஆக்சலேட்டை சூடாக்கும் போது சிதைவடையும். கியூரியம் ஆக்சலேட்டின் பத்துநீரேற்று 280 °செல்சியசு வெப்பநிலையில் தண்ணீரை இழந்து ஒரு நீரற்ற வடிவத்தை உருவாக்குகிறது. இது 300 °செல்சியசு வெப்பநிலையில் சிதைவடையத் தொடங்கி, கார்பன் மோனாக்சைடை வெளியிடுகிறது. 360 ° செல்சியசு வெப்பநிலையில் இது Cm2(CO3)3 சேர்மத்தை உருவாக்குகிறது. கார்பன் மோனாக்சைடையும்  கார்பன் டை ஆக்சைடையும் வெளியிடுகிறது. 550° செல்சியசு வெப்பநிலையில் ஓர் ஆக்சைடை உருவாக்கி காற்றில் பகுதி ஆக்சிசனேற்றத்திற்கு உட்படுகிறது. இதன் விளைவாக வரும் கியூரியம்(III) ஆக்சைடு +4 என்ற ஆக்சிசனேற்ற நிலையில் கியூரியத்தைக் கொண்டுள்ளது. இருப்பினும், சில நூல்கள் கியூரியம் ஆக்சலேட்டு இதன் சொந்த கதிரியக்கப் பகுப்பு காரணமாக கார்பனேட்டு இனங்களை உருவாக்க முடியும் என்றும், இந்த சிதைவு அறை வெப்பநிலையில் ஏற்படலாம் என்றும் குறிப்பிடுகின்றன. கூடுதலாக, கியூரியம் ஆக்சலேட்டு 500° செல்சியசு வெப்பநிலையில் கருப்பு கியூரியம் டை ஆக்சைடை உருவாக்குகிறது.

## இயற்பியல் பண்புகள்
கியூரியம் ஆக்சலேட்டு பிரகாசமான பச்சை நிறத்தில் திண்மமாகக் காணப்படுகிறது. தண்ணீரில் குறைந்த அளவில் கரைகிறது.

## பயன்கள்
கியூரியம்(III) ஐதராக்சைடு (Cm(OH)3) வழியாக கியூரியம்(IV) ஆக்சைடு (CmO2) தயாரிக்க கியூரியம் ஆக்சலேட்டு வழக்கமாகப் பயன்படுத்தப்படுகிறது.  

## மேற்கோள்கள்

பகுப்பு:கியூரியம் சேர்மங்கள்
பகுப்பு:ஆக்சலேட்டுகள்
மிலிந்த் ராம்ச்சி நரோட்டு

**மிலிந்த் ராம்ச்சி நரோட்டு** (*Milind Ramji Narote*) இந்தியாவின் மகாராட்டிர மாநிலத்தைச் சேர்ந்த ஓர் அரசியல்வாதியாவார். 1985 ஆம் ஆண்டில் இவர் பிறந்தார். கட்சிரோலி மாவட்டத்தில் உள்ள பட்டியல் பழங்குடி சமூகத்தினருக்காக ஒதுக்கப்பட்ட கட்சிரோலி சட்டமன்றத் தொகுதியின் சட்டமன்ற உறுப்பினராக உள்ளார். 2024 ஆம் ஆண்டு நடைபெற்ற  மகாராட்டிர சட்டமன்றத் தேர்தலில் பாரதிய சனதா கட்சியைப் பிரதிநிதித்துவப்படுத்தி வெற்றி பெற்றார்.

## ஆரம்பகால வாழ்க்கை
மிலிந்த் ராம்ச்சி நரோட்டு மகாராட்டிராவின் கட்சிரோலியைச் சேர்ந்தவர் ஆவார். இராம்ச்சி நரோட்டு இவருடைய தந்தையாவார். 2012 ஆம் ஆண்டு நாக்பூரில் உள்ள என்.பி.கே. சால்வி மருத்துவக் கல்வி நிறுவனத்தில் தனது இளநிலை மருத்துவப் படிப்பை முடித்தார்.

## தொழில்
2024 ஆம் ஆண்டு நடைபெற்ற மகாராட்டிர மாநிலச் சட்டமன்றத் தேர்தலில் பாரதிய சனதா கட்சியைப் பிரதிநிதித்துவப்படுத்தி கட்சிரோலி சட்டமன்றத் தொகுதியிலிருந்து வெற்றி பெற்று முதல் முறையாக சட்டமன்ற உறுப்பினர் ஆனார். இத்தேற்தலில் மிலிந்த் ராம்ச்சி நரோட்டு 116,540 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசு கட்சியின் மனோகர் துளசிராம் போரெட்டியை 15,505 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:மகாராட்டிர சட்டமன்ற உறுப்பினர்கள்
மார்சல் குதிரைலாட வௌவால்

**மார்சல் குதிரைலாட வௌவால்** (*Marshall's horseshoe bat-Rhinolophus marshalli*) என்பது ரைனோலோபிடே குடும்பத்தைச் சேர்ந்த வௌவால் சிற்றினம் ஆகும். இதனுடைய வயிற்றுப்புற உரோமங்கள் சாம்பல் நிறமானது. முதுகுப்புறத்தில் இவை அடர் பழுப்பு நிறத்திலிருந்து சிவப்பு வண்ணம் வரை காணப்படும். இந்த வௌவால் லாவோஸ், மலேசியா, தாய்லாந்து, வியட்நாமில் காணப்படுகிறது. இதனுடைய வாழிடம் குறித்து அதிகம் அறியப்படவில்லை. தாய்லாந்தில் உலர் இலையுதிர், மூங்கில் காடுகளில் இந்தச் சிற்றினம் காணப்படுகிறது. மேலும் இது சுண்ணாம்புப் பகுதிகளுடன் தொடர்புடையது.

## மேற்கோள்கள்

பகுப்பு:வௌவால்கள்